สวัสดีครับคุณ ผมมีเสมหะปนเลือด น้ำมูกปนเลือด หลังดื่มแอลกอฮอล อาการมีดังนี้ครับ1.ปกติกินแอลกอฮอลไม่เยอะ แต่วันนั้นกินมากกว่าปกติ(ค่อนข้างเยอะ) หลังตื่นเช้ามามีอาการไข้อ่อนๆ ปวดตามต้นคอ คอแห้งแต่ไม่เจ็บคอ ไม่ไอ มีน้ำมูกและเสมหะสีเหลืองข้นช่วงเช้า โดยมีเลือดปน2. หลังจากนั้น 2 วัน ตื่นมามีอาการคอแห้งและมีอาการเจ็บคอรุนแรงร่วมด้วย ไม่มีอาการไอ น้ำมูกในช่วงเช้ายังมีเลือดปน แต่เริ่มมีน้ำมูกทั้งวันเป็นน้ำมูกใสบ้าง เหลืองบ้าง3. หลังจากดื่ม 5 วัน(ปัจจุบัน) ตื่นมามีอาการคอแห้ง ช่วงเช้าน้ำมูกเหลืองแต่ไม่มีเลือดปน อาการเจ็บคอหายไปเปลี่ยนเป็นคันคอและไอรุนแรงตลอดวัน(มีอาการปวดหัวและท้องจากการไอ) น้ำมูกไหลตลอดวันใสบ้าง เหลืองบ้างไม่ทราบว่าอาการกำลังดีขึ้นหรือแย่ลงครับ เพราะไม่ได้ทานยาเลย แต่ตอนนี้คิดว่าจะหายาทานเพราะอาการไอเริ่มส่งผลกระทบกับงาน ขอคำแนะนำจากคุณด้วยครับ ขอบครับปล.โรคประจำตัวคือกรดไหลย้อน และภูมิแพ้ แพ้ยา อมอกซี่ คอกซ่า ออกแมนติน
สวัสดีคะ อาการเบื้องต้น น่าจะเกิดจากการติดเชื้อในระบบทางเดินหายใจค่ะทำให้มีเรื่องไข้ ไอมีเสมหะ มีน้ำมูกได้ค่ะแต่เรื่องโรคประจำตัวที่เป็นคือเรื่องกรดไหลย้อนจะทำให้อาการแย่ขึ้นเนื่องจากว่าอาจจะมีกรดไหลขึ้นมากระตุ้นให้เกิดอาการไอได้มากขึ้นหรือเกิดการสำลักทำให้มีปัญหาเรื่องการติดเชื้อในปอดได้ค่ะการดื่มสุรา แนะนำว่าควรหยุดดื่มค่ะ เนื่องจากโรคประจำตัวที่เป็นจะทำให้อาการเป็นมากขึ้นค่ะอาการไอ ถ้าไอมาก อาจจะทำให้เส้นเลือดฝอยแตกได้ทำให้มีเสมหะมีเลือดปนค่ะรับประทานยาฆ่าเชื้อซึ่งปกติแนะนำว่าควรปรึกษาแพทย์ก่อนรับประทานยาเนื่องจากจะทำให้มีอัตรการดื้อยาเพิ่มขึ้นค่ะพบแพทย์เพื่อให้แน่ใจว่าการไอมีเลือดปนเกิดจากการติดเชื้อระบบทางเดินหายใจค่ะ ไม่ใช่ภาวะแทรกซ้อนจากการดื่มสุรา